## Til

## Medlemsorganisasjonene, sentralstyre og søkerorganisasjoner i Studieforbundet Funkis, fylkesledd og Funksjonshemmedes Fellesorganisasjon (FFO)

## Innkalling til årsmøte i Studieforbundet Funkis

Tid: Torsdag 29.april kl. 13.00-1600 (registrering fra 12.30)
Sted: Røde Kors, Hausmannsgt 7, Oslo

I henhold til vedtektenes § 7 kaller vi med dette inn til ordinært årsmøte i Studieforbundet Funkis.

Vi ber om at de som ønsker saker tatt opp på årsmøtet melder disse senest 4. mars, åtte uker før årsmøtet, i samsvar med vedtektene.

Representasjon for hver enkelt medlemsorganisasjon foreligger ikke ennå, men vil bli ettersendt så snart vi har avsluttet registrering av kursaktivitet for 2020. Alle medlemsorganisasjoner har minst én representant og stemme. I tillegg til delegat som har organisasjonens talerett og stemme kan organisasjonen møte med en observatør.

## Påmelding til årsmøtet sendes til post@funkis.no innen 10. april.

Påmeldingen, merket ‘Årsmøte’ må inneholde navn på delegat og organisasjon, kontaktinformasjon (epost) og melding om matallergier og tilretteleggingsbehov. Vi minner om å unngå sterke dufter av hensyn til allergikere og overfølsomme. Det blir servert enkel mat i en pause.

Saksdokumentene sendes elektronisk til organisasjonene sentralt, og vi ber om at dere sørger for at de som skal delta på årsmøtet får dokumentene.

Med støtte i vedtektene inviterer vi også FFOs leder og generalsekretær. Disse har talerett på årsmøtet.

Våre søkerorganisasjoner deltar som observatører med talerett.

Fylkesleddene i Funkis har møte- tale- og forslagsrett i alle saker unntatt valg.

Med vennlig hilsen
Studieforbundet Funkis

Thor Einar Holmgard Marianne Ween

Styreleder Generalsekretær